KOMMISSIONEN FOR DE EUROPÆISKE FÆLLESSKABER 
Bruxelles, den 16.01 1997 
KOM(96) 703 endelig udg. 
97/20 (ACC) 
Forslag til 
RÅDETS FORORDNING (EF) 
om ændring af 
Rådets forordning (EØF) nr. 3030/93 af 12. oktober 1993 
om den fælles ordning for indførsel af visse tekstilvarer med oprindelse i 
tredjelande 
(forelagt af Kommissionen) 

BEGRUNDELSE 
Ved Rådets forordning (EØF) nr. 3030/93 af 12. oktober 1993 blev der fastlagt 
en importordning for tekstilvarer, på basis af kvantitative lofter og tilsyn fra 
tredjelande. 
Formålet med dette forordningsforslag er at foretage en række ændringer: 
i) Kommissionen behøver ikke længere ændre listen i forordningen over 
medlemmer af Verdenshandelsorganisationen eller listen over hvilke 
myndigheder i medlemsstaterne der er ansvarlige for udstedelse af 
importdokumenter. Disse oplysninger far de erhvervsdrivende for 
fremtiden oplyst gennem offentliggørelse i C-udgaven. 
ii) Ifølge de aftaler, der er indgået med Indien og Vietnam, henhører 
folkloristiske og håndvævede varer fra disse lande under en anden 
importordning. 
iii) Artikel 8 i forordning (EØF) nr. 3030/93 åbner mulighed for, at man 
under visse omstændigheder kan foretage supplerende indførsel udover de 
aftalte kvantitative restriktioner. Formålet med ændringerne er at gøre det 
klarere, hvordan denne mulighed skal udnyttes. 
iv) For at få en mere fleksibel forvaltning af de kvantitative lofter foreslås det, 
at man under visse omstændigheder kan forlænge eksportlicensernes 
gyldighed (fra den 31. marts til den 30. juni inden for samme kalenderår). 
v) Det foreslås, at det gøres helt klart, at det er aftalen om tekstilvarer og 
beklædningsgenstande (for så vidt angår Verdenshandelsorganisationens 
medlemmer) og de bilaterale aftaler (med de øvrige lande), der har forrang 
i tilfælde af uoverensstemmelse med forordning 3030/93. 
vi) Hertil kommer et antal mindre ændringer, der nødvendiggøres af 
ovenstående. 
Forslag til 
RAPETS FQRQRPNÏNO (EF) 
om ændring af 
Rådets forordning (EØF) nr. 3030/93 af 12. oktober 1993 
om den fælles ordning for indførsel af visse tekstilvarer med oprindelse i 
tredjelande 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig 
artikel 113, 
under henvisning til forslag fra Kommissionen, og 
ud fra følgende betragtninger: 
Ved Rådets forordning (EØF) nr. 3030/93 af 12. oktober 1993, senest ændret ved 
Kommissionens forordning (EF) nr. 1410/96, er der oprettet en fælles ordning for 
indførsel af visse tekstilvarer med oprindelse i tredjelande; 
de erhvervsdrivendes behov for information om, hvilke lande der er medlem af 
Verdenshandelsorganisationen, kan dækkes ved offentliggørelse af oplysninger herom 
i De Europæiske Fællesskabers Tidendes C-udgave; 
de arrangementer, der blev indgået ved Rådets afgørelse 96/386/EF af 26. februar 
1996 mellem Det Europæiske Fællesskab og Republikken Indien vedrørende 
markedsadgang for tekstilvarer, og Rådets afgørelse 96/207/EF af 22. december 1995 
om midlertidig anvendelse af to aftaler i form af godkendte protokollater mellem Det 
Europæiske Fællesskab og Den Socialistiske Republik Vietnam om ændring af aftalen 
mellem Det Europæiske Økonomiske Fællesskab og Den Socialistiske Republik 
Vietnam om handel med tekstilvarer og beklædningsgenstande, har gjort det 
nødvendigt at ændre artikel 3 i forordning (EØF) nr. 3030/93 således, at der tages 
hensyn til den nye ordning for indførsel af folkloristiske og håndvævede varer med 
oprindelse i nævnte lande; 
i artikel 8 i forordning (EØF) nr. 3030/93 åbnes der mulighed for supplerende 
indførsel under særlige omstændigheder; erfaringen viser, at det er påkrævet at 
afklare, hvordan denne bestemmelse skal anvendes; det bør i denne forbindelse 
præciseres, at de supplerende mængder, der gives tilladelse til for et givet 
kontingentår og en given kategori, i givet fald kan fratrækkes på en eller flere 
produktkategorier for det pågældende år eller kan medføre en sænkning af de 
kvantitative lofter, der gælder for den pågældende kategori det følgende kontingentår; 
det bør fastslås at bestemmelserne i nærværende forordning viger for bestemmelserne 
i aftalen om tekstilvarer og beklædningsgenstande samt bestemmelserne i bilaterale 
aftaler med lande, der ikke er medlem af Verdenshandelsorganisationen; 
eksportlicenser skal forelægges for de myndigheder i medlemsstaterne, der er 
ansvarlige for udstedelse af importbevillinger, senest den 31. marts efter det år, hvori 
de af licensen omfattede varer er blevet indladet; overskridelse af denne frist gør det 
umuligt at indføre de varer, eksportlicensen vedrører; det er imidlertid formålstjenligt 
at give tilladelse til, at denne frist for forelæggelse af eksportlicensen i særlige tilfælde 
kan udskydes til den 30. juni samme år; 
erfaringerne med gennemførelsen af forordning (EØF) nr. 3030/93 viser, at det vil 
være formålstjenligt at foretage visse ændringer af bestemmelserne heri; ved samme 
lejlighed bør en række andre bestemmelser afklares og ajourføres; 
ændringer i Verdenshandelsorganisationens medlemsliste og oplysningerne på listen 
over nationale myndigheder med ret til at udstede importdokumenter er ikke af en 
sådan art, at det vil være berettiget at gøre brug af udvalgsproceduren i artikel 17; de 
erhvervsdrivendes informationsbehov vil kunne dækkes, og administrationen vil 
kunne forenkles, ved at Kommissionen med mellemrum offentliggør ajourførte lister i 
De Europæiske Fællesskabers Tidendes C-udgave -
UDSTEDT FØLGENDE FORORDNING: 
Artikel 1 
Forordning (EØF) nr. 3030/93 ændres således: 
1) Artikel 1, stk. 1, affattes således: 
"Denne forordning finder anvendelse på indførsel: 
af tekstilvarer, der er opført i bilag I, og som har oprindelse i 
tredjelande, hvormed Fællesskabet har indgået bilaterale aftaler, 
protokoller eller andre arrangementer, og som er opført i bilag II 
af tekstilvarer, som har oprindelse i tredjelande, der er medlem af 
Verdenshandelsorganisationen, som endnu ikke er integreret i 
GATT 1994, jf. artikel 2, stk. 6 i Verdenshandelsorganisationens 
aftale om tekstilvarer og beklædningsgenstande, og som er opført i 
bilag X. 
4 
Kommissionen sørger for, at der i De Europæiske Fællesskabers Tidendes 
C-udgave offentliggøres en liste over, hvilke tredjelande der er medlem af 
Verdenshandelsorganisationen, samt ajourføringen heraf." 
2) Artikel 3, stk. 1, affattes således: 
"1. De i bilag V omhandlede kvantitative lofter finder ikke anvendelse ved 
indførsel af de i bilag VI omhandlede hjemmeindustrivarer og 
folkloristiske varer, når de ledsages af et certifikat, der er udstedt af 
myndighederne i oprindelseslandet på grundlag af bestemmelserne i 
bilag VI, og i øvrigt opfylder vilkårene i nævnte bilag." 
3) Artikel 3, stk. 3, affattes således: 
"3. Stk. 1 og 2 finder ikke anvendelse på Brasilien, Hongkong og Macao." 
4) Artikel 8 affattes således: 
"Artikel 8 
Supplerende indførsel 
Viser det sig i særlige tilfælde nødvendigt at indføre supplerende mængder, 
dvs. ud over de i bilag V fastlagte mængder, af en eller flere varekategorier, 
kan der på Kommissionens eller en eller flere medlemsstaters initiativ gives 
tilladelse til supplerende indførsel i et givet kontingentår på grundlag af 
proceduren i artikel 17. 
I givet fald kan der fastlægges særlige vilkår eller metoder, når der gives 
tilladelse ti] at indføre supplerende mængder, specielt at den pågældende 
mængde skal trækkes på de kvantitative lofter for: 
én eller flere varekategorier, der tilhører samme (under)gruppe af 
varer, for det indeværende kontingentår og/eller 
samme varekategori for det følgende kontingentår. 
I hastende tilfælde indleder Kommissionen konsultationer i det ved artikel 17 
nedsatte udvalg senest fem arbejdsdage efter datoen for modtagelsen af den 
berørte medlemsstats anmodning; den træffer afgørelse inden for 15 
arbejdsdage regnet fra samme dato. 
Muligheden for at give tilladelse til supplerende indførsel finder ikke 
anvendelse i forbindelse med artikel 7." 
5) Artikel 15, stk. 1, affattes således: 
"1. Konstaterer Kommissionen efter at have indhentet oplysninger ved 
iværksættelse af undersøgelser på grundlag af proceduren i bilag IV, at 
varer med oprindelse i et i bilag V opført leverandørland, for hvilke der 
gælder kvantitative lofter, dvs. de lofter, som er anført i artikel 2, eller 
lofter som indføres i medfør af artikel 10, er blevet omladet, omdirigeret 
eller på anden måde indført i Fællesskabet med omgåelse af kvantitative 
lofter, og at der derfor må foretages en tilpasning, anmoder den om, at 
der indledes konsultationer på grundlag af proceduren i artikel 16 med 
henblik på indgåelse af en aftale om tilpasning af nævnte kvantitative 
lofter." 
6) Artikel 15, stk. 5, affattes således: 
"5. Foreligger der bevis for, at tredjelande, der er medlem af 
Verdenshandelsorganisationen, men som ikke er anført i bilag V, er 
involveret, anmoder Kommissionen om konsultation med de(t) 
pågældende land(e) på grundlag af proceduren i artikel 16, således at der 
kan træffes foranstaltninger til løsning af problemet. Kommissionen kan 
indføre kvantitative lofter over for de(t) pågældende land(e) eller træffe 
andre passende foranstaltninger på grundlag af proceduren i artikel 17." 
7) Artikel 16, stk. 1, første punktum, affattes således: 
" 1. Når Kommissionen handler på grundlag af proceduren i artikel 17, stk. 
5, fører den de i denne forordning omhandlede konsultationer efter 
følgende retningslinjer: " 
8) Artikel 20 affattes således: 
"Denne forordning tilsidesætter på ingen måde bestemmelserne i aftalen om 
tekstilvarer og beklædningsgenstande, for så vidt angår medlemmerne af 
Verdenshandelsorganisationen, eller bestemmelserne i de bilaterale aftaler, 
protokoller og arrangementer, der sammenknytter Fællesskabet og de i bilag II 
anførte lande, eller som Fællesskabet bringer i midlertidig anvendelse over for 
nævnte lande; i konflikttilfælde viger bestemmelserne i nærværende 
forordning for nævnte bestemmelser." 
9) Artikel 14, stk. 1, i bilag III affattes således: 
" 1. Har Kommissionen på grundlag af forordningens artikel 12 bekræftet, at 
den fornødne mængde er til rådighed inden for det pågældende 
kvantitative loft, udsteder myndighederne i hvilken som helst 
medlemsstat en importbevilling inden for en frist på fem arbejdsdage fra 
den dato, hvor importøren fremlægger eksportlicensens 
originaleksemplar. Eksportlicensen skal fremlægges senest den 31. 
marts efter det år, hvori de varer, eksportlicensen vedrører, er blevet 
afsendt. I særlige tilfælde kan fristen for forelæggelse af eksportlicensen 
udskydes til den 30. juni, når en medlemsstat fremsætter en begrundet 
anmodning herom på grundlag af proceduren i forordningens artikel 
17." 
10) Artikel 14, stk. 4, første punktum, i bilag III affattes således: 
"4. Erklæringer eller ansøgninger om importbevillinger, der indsendes af 
importøren til myndighederne, skal indeholde:" 
11) Artikel 21, stk. 1, i bilag III affattes således: 
" 1. Myndighederne i medlemsstaterne udsteder en importbevilling inden for 
en frist på højst fem arbejdsdage fra den dato, hvorpå importøren 
fremlægger eksportlicensens originaleksemplar. Eksportlicensen skal 
fremlægges senest den 31. marts efter det år, hvori de af eksportlicensen 
omhandlede varer er blevet afsendt. I særlige tilfælde kan fristen for 
forelæggelse af eksportlicensen udskydes til den 30. juni, når en 
medlemsstat fremsætter en begrundet anmodning herom på grundlag af 
proceduren i forordningens artikel 17. Denne midlertidige tidsfrist 
finder ikke anvendelse for Egyptens og Maltas vedkommende. 
Importbevillinger udstedes på den formular, der er vist i tillæg 1 til dette 
bilag, og er gyldige på hele Det Europæiske Fællesskabs toldområde." 
12) Artikel 21, stk. 3, i bilag III affattes således: 
"Erklæringer eller ansøgninger om importbevillinger, der indsendes af 
importøren til myndighederne, skal indeholde:" 
13) Artikel 26, stk. 1, i bilag III affattes således: 
"Erklæringer eller ansøgninger om udstedelse af et tilsynsdokument, der 
indsendes af importøren til myndighederne, skal indeholde:" 
14) Artikel 31, stk. 1, i bilag III affattes således: 
"1. Når medlemsstaternes myndigheder udsteder importbevillinger og 
tilsynsdokumenter, som omhandlet i artikel 14, stk. 1, artikel 21, stk. 1, 
artikel 21, stk. 3, anvender de formularer svarende til den 
importbevilling, der er vist i tillæg 1 til dette bilag." 
15) I bilag III indsættes følgende artikel: 
"Artikel 30a 
Kommissionen offentliggør en liste over de myndigheder, der omhandles i 
artikel 14, stk. 4, artikel 21, stk. 3, artikel 26 og artikel 31, samt adresserne 
herpå, i De Europæiske Fællesskabers Tidendes C-udgave." 
16) Bilag XI og tillæg 2 til bilag III til forordning (EØF) nr. 3030/93 udgår. 
Artikel 2 
Denne forordning træder i kraft på dagen efter offentliggørelsen i De 
Europæiske Fællesskabers Tidende. Denne forordning er bindende i alle 
enkeltheder og gælder umiddelbart i hver medlemsstat. 
Udfærdiget i Bruxelles, den 
s 
ISSN 0254-1459 
KOM(96) 703 endelig udg. 
DOKUMENTER 
DA 11 02 
Katalognummer : CB-CO-96-709-DA-C 
ISBN 92-78-13801-0 
Kontoret for De Europæiske Fællesskabers Officielle Publikationer 
L-2985 Luxembourg